Waqt attività politika bit-tema Malta Aħjar f’Ħ’Attard li għaliha attenda wkoll il-kandidat għall-Presidenza tal-Kummissjoni Ewropea Jean Claude Juncker, il-kap tal-Partit Nazzjonalista Simon Busuttil qal li żewġ ġrajjiet li seħħew fl-aħħar jiem joħorġu biċ-ċar il-kuntrast bejn il-Gvern Laburista u l-Partit Nazzjonalista. Qal li Malta fakkret l-10 anniversarju mid- dħul tagħha fl-UE permezz ta’ sħubija li qal li nkisbet b’ħidma sfieqa ta’ Gvern Nazzjonalista li rnexxielu jikkonvinċi lil 54 fil-mija tal-elettorat mill-benefiċċji tas- sbuħija. Maġġoranza li qal issa telgħat għal 75 fil-mija u dan kien grazzi biss għall- Partit Nazzjonalista. B’kuntrast qal li l- Gvern Laburista mela bix-xwiek lill-poplu li kien se jħabbar xi ħaġa speċjali meta ħabbar roħs ta’ żewġ ċenteżmi fil-petrol u li l prezz tad-diesel se jibqa’ l-istess. Qal li dan huwa ingann meta kulma għamel il- gvern kien li raħħas prezz tal-petrol li kien għolla b’żewġ ċenteżmi f’Diċembru. Qal li l PN huwa wieħed li għandu viżjoni u li jaħdem għall-ġenerazzjonijiet ta’ issa u dawk futuri.